
VENDIM
Nr. 485, datë 17.6.2020

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “NDËRTIMI I DY FIDERAVE TË RINJ KABLLORË, FIDERI F9 DHE FIDERI F10, ME IZOLACION 20 kV, NËNSTACIONI I RI 110/20 kv, PLASMASI, LUSHNJË”

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Ndërtimi i dy fiderave të rinj kabllorë, fideri F9 dhe fideri F10, me izolacion 20 kV, nënstacioni i ri 110/20 kV, Plasmasi, Lushnjë”.
2. Shpronësimi të bëhet në favor të Operatorit të Shpërndarjes së Energjisë Elektrike (OSHEE sh.a.).
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën bashkëlidhur këtij vendimi, për pasuritë e llojit tokë “arë” dhe tokë “truall”, me vlerë 26 407.92 (njëzet e gjashtë mijë e katërqind e shtatë pikë nëntëdhjetë e dy) lekë.
4. Vlera e përgjithshme e shpronësimit, prej 26 407.92 (njëzet e gjashtë mijë e katërqind e shtatë pikë nëntëdhjetë e dy) lekë, të përballohet nga Operatori i Shpërndarjes së Energjisë Elektrike (OSHEE sh.a.) si subjekti kërkues i këtij shpronësimi.
5. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i miratuar për Ministrinë e Infrastrukturës dhe Energjisë.
6. Afati i përfundimit të shpronësimit të jetë tre muaj pas datës së hyrjes në fuqi të këtij vendimi.
7. Pronarët e pasqyruar në tabelën që i bashkëlidhet këtij vendimi, të kompensohen, për efekt shpronësimi, pasi të kenë paraqitur certifikatën e pronësisë, kartelën e pasurisë, si dhe hartën treguese të regjistrimit, pranë Operatorit të Shpërndarjes së Energjisë Elektrike (OSHEE sh.a).
8. Operatori i Shpërndarjes së Energjisë Elektrike (OSHEE sh.a.) të kryejë procedurat për likuidimin e pronarëve të shpronësuar, sipas përcaktimeve të bëra në këtë vendim.
9. Afati i përfundimit të punimeve të jetë në përputhje me afatet e parashikuara nga OSHEE sh.a. 
10. Agjencia Shtetërore e Kadastrës, në bashkëpunim me Operatorin e Shpërndarjes së Energjisë Elektrike (OSHEE sh.a.), brenda 30 (tridhjetë) ditëve nga data e miratimit të këtij vendimi, të fillojë procedurat për hedhjen e gjurmës së projektit mbi hartat kadastrale, sipas planimetrisë së shpronësimit të miratuar, dhe të bëjë kalimin e pronësisë në favor të OSHEE sh.a.
11. Agjencia Shtetërore e Kadastrës të pezullojë të gjitha transaksionet me pasuritë e shpronësuara, deri në momentin kur do të realizohen procesi i hedhjes së gjurmës së projektit mbi hartat kadastrale dhe kalimi i pronësisë në favor të OSHEE sh.a.
12. Ngarkohen Ministria e Infrastrukturës dhe Energjisë, Agjencia Shtetërore e Kadastrës dhe Operatori i Shpërndarjes së Energjisë Elektrike (OSHEE sh.a.) për zbatimin e këtij vendimi.
[bookmark: _GoBack]Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama


LISTA E PRONARËVE TË PASURIVE, PRONË PRIVATE, QË PREKEN NGA REALIZIMI I PROJEKTIT: “NDËRTIMI I DY FIDERAVE TË RINJ KABLLORË, FIDERI F9 DHE FIDERI F10, ME IZOLACION 20 kV, NËNSTACIONI I RI 110/20 kV, PLASMASI, LUSHNJË”


Për truallin dhe tokën arë, çmimi i llogaritur është marrë nga VKM-ja nr. 89, datë 3.2.2016.
	Nr.
	Emër, Mbiemër
	Zona kadastrale
	Nr. i pasurisë 
	Sipërfaqja totale (m2)
	Sipërfaqe shpronësimi ( m2)
	Çmimi
	Vlera totale/ lekë
	Shënime konfirmuar ose jo nga ZVRPP-ja

	
	
	
	
	
	Tokë arë
	Tokë truall
	Tokë arë /m2
	Tokë truall /m2
	
	

	1
	Bashkim Elmaz Kasapi
	2087
	639/5
	1700
	9.24
	 
	364
	 
	3,363.36
	Konfirmuar nga ZVRPP-ja 

	2
	Izet Tafil Kasapi
	2087
	635/46
	1800
	 
	9.24
	 
	2,130
	19,681.20
	Konfirmuar nga ZVRPP-ja 

	3
	Lefter Nurce Shakaj
	2087
	617/7
	750
	9.24
	 
	364
	 
	3,363.36
	Konfirmuar nga ZVRPP-ja 

	Vlera totale e shpronësimit 
	 
	 
	 
	 
	 
	 
	 
	26,407.92 

